מימון בירדוגו

הרב מימון בירדוגו (מכונה: מבי"ן; כ"ג אייר ה'תקכ"ז 22 במאי 1767- ה'תקפ"ז 1827<ref>הרב פרופ' משה עמאר כתב בקונטרס רבני משפחת בירדוגו (נדפס בסוף ספר מים עמוקים) שנפטר בה'תקכ"ד. אולם רבי שלום משאש מביא בהקדמה לספר פני מבי"ן שנפטר בשנת פרש"ז (=תקפ"ז) וכן כתבו חוקרי חברת אהבת שלום (מן הגנזים חלק י"א עמוד ש"ב הערה 139). וכך נכתב למעלה.</ref>) היה דיין מקנס בראשית המאה התשע עשרה, ודרשן. מחבר הספרים "לב מבי"ן" ו"פני מבי"ן".
== קורות חייו ==
נולד לרבי רפאל בירדוגו במקנס בשנת ה'תקכ"ז. למד תורה ככל הנראה מאביו רבי רפאל. נשא את פריחא. מבין תשובותיו נראה שהיה מורה צדק בכיר בענייני שחיטה ובדיקה, ושאלות רבות הופנו אליו משוחטים שונים.<ref>למשל, מהשוחט רבי שמואל ן' מלכא, ראו למשל לב מבין יו"ד סימן ל"ג.</ref> לרוב בקיאותו בנושא, כתב הגהות וחידושים על קונטרס מנהגי הבדיקות שכתב אביו רבי רפאל.<ref>נדפסו בסוף ספר תורות אמת (החל מדף קל"ט ע"ב).</ref> חידושים אלו התפרסמו והגיעו עד לבבל.<ref>ראו זבחי צדק על יורה דעה סימן ל"ט אותיות ק"ו, קמ"ז.</ref> בתשובותיו מרבה להרחיב ולבסס את דעת אביו ולהתבסס על הנהגותיו ופסקיו.<ref>ראו למשל לב מבי"ן יורה דעה סימנים ל', ל"ב, ס', ס"א, ס"ט, ע"ב, פ', פ"ב, פ"ז, ק"א.</ref> אמנם לא נמנע מלהגיה הגהות על פסקי אביו, ופעמים שאביו השיב לו על הגהותיו.<ref>ראו שו"ת משפטים ישרים ח"א סימן רכ"ו. וראו עוד 'מן הגנזים' חלק י"א עמוד שע"ג.</ref> כמו כן בדומה לאביו, כתב הגהות לפסקי זקנו המרבי"ץ.<ref>ראו למשל בספר תורת המרבי"ץ הלכות טוען ונטען סימן ה', הלכות גביית חוב מן היתומים סימן ב', הלכות משכונא סימן א', ועוד.</ref> פסיקה יוצאת דופן היא חידושו שמשערים את האיסורים במשקל ולא בנפח.<ref>לב מבי"ן יורה דעה סימן ק"א, משם אביו. וכתב שכך המנהג. ראו גם מזרח שמ"ש יורה דעה סימן צח.</ref> שימש בדיינות יחד עם אביו רבי רפאל, בן דודו רבי יעקב בירדוגו, רבי משה אבן שלוש, רבי יהודה אבן צור ורבי שאול שמואל טולידאנו.<ref>ראו בכתב יד הספרייה הלאומית, ירושלים, ישראל Ms. Heb. 28°6127. ראו גם אבני שיש מהדורה חדשה חלק א' סימן ע"ג.</ref> יצוין שפעמים רבות חותם יחידי על פסקי דין.<ref>כפי שניתן לראות מרוב התשובות המובאות בספריו.</ref>

היה דרשן וספדן. בין היתר כובד להספיד את דודו רבי יקותיאל - רבה של העיר.<ref>להספד המלא, ראו תורת יקותיאל עמוד 85.</ref>

ביתו נישאה לבן דודו רבי יעקב בירדוגו.<ref>ראו בספר קול יעקב 'קול נהי' קינה ל"ב שקונן רבי יעקב על אשתו.</ref> בנו רבי יוסף שהיה מחכמי מכנאס נפטר בחייו בשנת ה'תקפ"ו. זמן קצר לאחר מכן באותה שנה נפטרה גם אשתו פריחא.<ref>הספידה רבי אברהם חלואה, וציין שתאריך פטירתה היה ביום חמישי לסדר פרשת חקת, כלומר ח' בתמוז תקפ"ו. ראו כאן: https://www.nli.org.il/he/manuscripts/NNL_ALEPH000123955/NLI#$FL54341080</ref>

נפטר בגיל 60 בשנת ה'תקפ"ז במקנס.

== חיבוריו ==
רבי מימון השאיר אחריו חיבורים רבים, מתוכם פורסמו תשובותיו:
*<nowiki/>'לב מבי"ן - שאלות ותשובות על יורה דעה ואבן העזר.
*<nowiki/>'פני מבי"ן - שאלות ותשובות על חושן משפט. שני הספרים הנ"ל נדפסו במכנאס בשנת ה'תש"א, בהשתדלות חברת 'דובב שפתי ישנים' בניצוחו של רבי שלום משאש. יצוין שכיום נמצאו שאלות ותשובות נוספות בכתבי יד, שטרם יצאו לאור.<ref>ראו בכתב יד ספריית בית המדרש ללימודי יהדות, ניו יורק, ניו יורק, ארצות הברית Ms. 7173. ב[https://web.nli.org.il/sites/NLIS/he/ManuScript/Pages/Item.aspx?ItemID=PNX_MANUSCRIPTS990000607330205171&SearchTxt=%D7%A9%D7%90%D7%9C%D7%95%D7%AA%20%D7%95%D7%AA%D7%A9%D7%95%D7%91%D7%95%D7%AA%20%D7%95%D7%A4%D7%A1%D7%A7%D7%99%D7%9D אתר הספרייה הלאומית].</ref>
*<nowiki/>הגהות למנהגי בדיקת הריאה - נדפס בסוף ספר 'תורות אמת'.
*<nowiki/>דרשות והספדים - כתב יד מכון אהבת שלום.

== ראו גם ==
*רבי רפאל בירדוגו
*רבי יקותיאל בירדוגו
*רבי יעקב בירדוגו

==קישורים חיצוניים==
* 

== הערות שוליים ==

קטגוריה:מקנס: רבנים
קטגוריה:דיינים
קטגוריה:מחברי ספרי שו"ת
קטגוריה:רבני משפחת בירדוגו
קטגוריה:מרוקאים
קטגוריה:ילידי 1767
קטגוריה:נפטרים ב-1827